ΓΡΑΠΤΗ ΕΡΩΤΗΣΗ E-2206/00

υποβολή: Albert Maat (PPE-DE) προς την Επιτροπή

(3 Ιουλίου 2000)

Θέμα: Ντομάτες και διένεξη στο θέμα των ορμονών μεταξύ ΕΕ και ΗΠΑ

Όπως ακριβώς και πέρυσι, οι ντομάτες περιλαμβάνονται και πάλι στον κατάλογο τωνποψηφίων προϊόντων που οι Ηνωμένες Πολιτείες θα παρεμποδίσουν να εισαχθούν στη χώρα ως αντιστάθμιση για την ευρωπαϊκή απαγόρευση στις εισαγωγές βοείου κρέατος με ορμόνες. Πέρυσι, αποφεύχθηκε την τελευταία στιγμή να γίνει αυτό και οι ντομάτες δεν περιλήφθηκαν τελικά στον οριστικό κατάλογο των προϊόντων για τα οποία κατά την εισαγωγή τους στις ΗΠΑ θα έπρεπε να καταβληθεί ad valoren εισαγωγικός δασμός 100 %. Σε περίπτωση όμως που φέτος οι ντομάτες παραμείνουν στον κατάλογο αυτό συνεπάγεται ότι οι εξαγωγές νωπής ντομάτας προς τις Ηνωμένες Πολιτείες θα σταματήσουν (το 1998 εξήχθησαν 48 352 τόνοι νωπής ντομάτας συνολικής αξίας 85 περίπου εκατομμυρίων ευρώ).

Συνειδητοποιεί η Επιτροπή ποιά ζημία θαποστούν με αυτό τον τρόπο οι ευρωπαίοι καλλιεργητές ντομάτας οι οποίοι ούτως ή άλλως πρέπει ναπολογίζουν σε σχετικά χαμηλή οικονομική στήριξη εκ μέρους της ΕΕ;

Σχεδιάζει η Επιτροπή να αποζημιώσει με κάποιο τρόπο τους Ευρωπαίους παραγωγούς σε περίπτωση που οι ντομάτες συμπεριληφθούν τελικά φέτος στον οριστικό κατάλογο των ανεπιθύμητων προϊόντων; Εάν ναι, με ποιό τρόπο, εάν όχι, για ποιό λόγο;

Προβλέπει η Επιτροπή βραχυπρόθεσμα επίλυση της σχετικής διαμάχης, δεδομένου ότι φαίνεται πάντοτε να αποτρέπεται η διαμάχη αυτή σ' άλλους τομείς που δεν έχουν καμία σχέση με ζωικά προϊόντα;

Απάντηση του κ. Lamy εξ ονόματος της Επιτροπής

(12 Σεπτεμβρίου 2000)

Η Επιτροπή αντιλαμβάνεται πλήρως τις σοβαρές επιπτώσεις που μπορεί να έχουν οι εμπορικές κυρώσεις εκ μέρους των Ηνωμένων Πολιτειών στους ενδιαφερομένους και ιδίως στους εξαγωγείς ντομάτας, η οποία αποτελεί το πλέον θιγόμενο προϊόν από τη διαμάχη για τις ορμόνες. Οι αρνητικές επιπτώσεις αυτών των κυρώσεων ενισχύθηκαν περαιτέρω, μετά τη θέσπιση πρόσφατα από τις Ηνωμένες Πολιτείες νομοθεσίας κυκλικής εναλλαγής των προϊόντων (carousel), η οποία προβλέπει ότι ο εκάστοτεπουργός Εμπορίου των ΗΠΑ είναιποχρεωμένος να τροποποιεί ανά εξάμηνο τον κατάλογο των προϊόντων πουπόκεινται σε κυρώσεις, οι οποίες έχουν επιβληθεί σε μέλος του Παγκόσμιου Οργανισμού Εμπορίου (ΠΟΕ) διότι αυτό δεν συμμορφώθηκε με απόφαση ομάδας εργασίας του εν λόγω οργανισμού.

Αυτή η κυκλική εναλλαγή των προϊόντων παραβιάζει βασικές αρχές του ΠΟΕ και ειδικότερα την απαγόρευση της μονομερούς ανάληψης δράσης σε εμπορικά θέματα και την ανάγκη διασφάλισης της προβλεψιμότητας του παγκόσμιου συστήματος συναλλαγών. Ως εκ τούτου, η Επιτροπή κίνησε αμέσως τις προβλεπόμενες διαδικασίες επίλυσης διαφορών στη Γενεύη κατά αυτού του μέτρου που δεν συνάδει προς τις αρχές του ΠΟΕ.

Η Επιτροπή είναι αποφασισμένη να επιλύσει το ζήτημα των ορμονών το συντομότερο δυνατόν, έστω και αν αυτή η πρόσφατη αμερικανική κίνηση καθιστά δυσκολότερη την επίτευξη αυτού του στόχου. Η Επιτροπήπέβαλε πρόσφατα πρόταση με στόχο την αλλαγή της κοινοτικής νομοθεσίας που διέπει τη χρήση των ορμονών σε σχέση με το ζωικό κεφάλαιο, βάσει των διαθέσιμων επιστημονικών στοιχείων. Όταν αυτή η πρόταση εγκριθεί από το Κοινοβούλιο και το Συμβούλιο, το εμπορικό καθεστώς της Κοινότητας θα έχει καταστεί απολύτως συμβατό με τις αρχές του ΠΟΕ, χωρίς να θιγεί τοψηλό επίπεδο προστασίας που έχει επιλεγεί.

Βραχυπρόθεσμα, η Επιτροπή είναι επίσης διατεθειμένη να διαπραγματευθεί με τις Ηνωμένες Πολιτείες ενδεχόμενη δέσμη αντισταθμιστικών μέτρων για την ενίσχυση του εμπορίου, με στόχο την κατάργηση των αντιποίνων που περιορίζουν τις συναλλαγές.

Ωστόσο, η Επιτροπή δεν είναι σε θέση να λάβει άλλα μέτρα συνδρομής προς τις ευρωπαϊκές εταιρείες που αντιμετωπίζουν αμερικανικές κυρώσεις. Σύμφωνα με την αρχή της επικουρικότητας η ενδεχόμενη παροχή τέτοιας συνδρομής εναπόκειται σε κάθε κράτος μέλος, εφόσον αυτή δεν αντιβαίνει τους κανόνες που διέπουν τις κρατικές ενισχύσεις και τον ανταγωνισμό.